b'\n_START_ARTICLE_\nPetar II. Aleksandrijski\n_START_SECTION_\n\xc5\xbdivot\n_START_PARAGRAPH_\nBio je revni protivnik arianizma i pretrpio je mnoge nevolje od sljedbenika Arija koji su ga \xc4\x8desto poku\xc5\xa1avali ubiti, ali ga je nedugo nakon njegova imenovanja za papu, prefekt Paladije, koji je djelovao po zapovijedima rimskog cara Valensa, (car Isto\xc4\x8dnog rimskog carstva od 364. do 378.godine) odvezao iz grada i na njegovo mjesto postavio Lucija , prista\xc5\xa1u arijanizma kao biskupa._NEWLINE__NEWLINE_Po\xc5\xa1to je arijanstvo imalo dosta uva\xc5\xbeenih sljedbenika, Petar se osje\xc4\x87ao nesigurnim da se vrati u Aleksandriju nego je potra\xc5\xbeio uto\xc4\x8di\xc5\xa1te u Rimu, gdje ga je primio papa Damaz I. (366. - 384. AD) i pru\xc5\xbeio mu punu podr\xc5\xa1ku u suprostavljanju arijancima.\n_START_SECTION_\nPovratak\n_START_PARAGRAPH_\nTijekom vremena, protivnici arijanaca su znatno oja\xc4\x8dali, nakon \xc4\x8dega se, 375. godine, Petar vratio u Aleksandriju, gdje je saznao da je Lucije pobjegao radi straha od stanovni\xc5\xa1tva koje nije odobravalo da se njega kao arijanca, postavi da obna\xc5\xa1a funkciju patrijarha na svetom Tronu sv. Marka.\n_START_SECTION_\nOstav\xc5\xa1tina\n_START_PARAGRAPH_\nNakon povratka u Aleksandriju, Petar II. je ostao na Tronu pape Aleksandrijskog punih 6 godina od progona, tijekom kojega vremena se sna\xc5\xbeno odupirao arijancima. Odlazi kada je napunio 8 godina na Tronu sv. Marka. Slavi se u Koptskoj crkvi 12. velja\xc4\x8de (20. dana am\xc5\xa1ira prema koptskom kalendaru). Njegovo ime je ubilje\xc5\xbeeno u sinaksarionu.'